asbestsanering
Store norske leksikon,Teknologi og industri,Bygg og anlegg,Bygg og anlegg
Asbestsanering er riving og fjerning eller sikring av asbest eller asbestholdig materiale i eksisterende bygninger eller installasjoner. På grunn av helsefaren forbundet med asbest må asbestsanering gjennomføres når man treffer på materialet under ombygging og utbedring.
Utføring Asbestsanering kan utføres ved riving og fjerning av det asbestholdige materialet eller ved at materialet innkapsles eller innbygges. Ved slike arbeider kan det utvikles asbeststøv, så personlig verneutstyr og åndedrettsvern må benyttes og det må sikres mot spredning til omgivelsene.Asbestholdig avfall skal håndteres som spesialavfall. Meldeplikt Asbestsanering skal alltid meldes til Arbeidstilsynet. Arbeidet medfører gjerne en betydelig tilleggskostnad og må utføres av spesialfirma som er godkjent av Direktoratet for arbeidstilsynet. Les mer i Store norske leksikon asbest Eksterne lenker Arbeidstilsynet: temaside om asbest